钦定古今图书集成/明伦汇编/氏族典/第411卷 > 《廖用贤尚友录》 > 杜整
## 钦定古今图书集成/明伦汇编/氏族典/第411卷 > 《廖用贤尚友录》 > 杜整

按《隋书杜整传》，“整字皇育，京兆杜陵人也。祖盛，魏直
阁将军、颍川太守。父辟，渭州刺史。整骁勇有膂力，好
读孙吴兵法。魏大统末，袭爵武乡侯，周太祖引为亲
信。明帝时，为内侍上士，累迁仪同三司，拜武州刺史。
从武帝平齐，进爵平原县公。高祖受禅，封长广郡公，
俄拜左武卫将军。开皇六年，突厥犯塞，诏遣魏王爽”
北伐，以整为行军总管。还，密进取陈之策，上善之，于
是以行军总管镇襄阳。寻卒，谥曰襄。子楷嗣，官至开
府。整弟肃，亦少有志行。开皇初，为通直散骑常侍、北
地太守。